kardosdrur/scandi-wiki huggingface dataset:
Queenstown (New Zealand)

Queenstown er en by i Otago regionen på Sydøen i New Zealand. Queenstown har omkring 8.500 indbyggere og er et yndet turistmål for både New Zealændere og udlændinge. Byen ligger ved søen Lake Wakatipu og er omgivet af hele 3 floder; Dart River, Shotover River og Kawarau River.

Byen er mest af alt kendt for sine mange forskellige forlystelser og bliver ofte benævnt som actionbyernes hovedstad. Det betyder, at byen i perioder vokser til mere end dobbelt størrelse. Den blev grundlagt i 1860'erne af guldgravere, der opdagede guld i den nærliggende Shotover River. Det medførte naturligvis en pludselig tilstrømning af guldgravere fra hele verden og ret hurtigt var Queenstown en decideret by med hoteller, gader og butikker. Da guldet forsvandt, forsvandt indbyggerne også og omkring år 1900 var indbyggertallet dalet fra flere tusinde til 190. 

Byen er ikke kun et yndet turistmål om sommeren, men også et sted for skisportsentusiaster, da der er hele 4 gode skisportssteder i området; The Remarkables, Cardrona, Treble Cone og Coronet Peak. Byen er et af de mest benyttede rejsemål for skirejsende New Zealændere, men også mange udlændinge finder hertil. 

Der findes mange forskellige forlystelser i Queenstown og mange backpackere lægger vejen om af byen for at få en masse oplevelser på deres tur rundt i landet. Blandt andet var det her elastikspring blev opfundet af New Zealænderen A. J. Hackett og det første kommercielle sted til elastikspring ligger tæt ved byen og udføres fra broen Kawarau Bridge. Derudover kan man prøve Bungyrocket, River Surfing, Paragliding, Faldskærmsudspring, Jet Boating, Vandski og mange, mange flere ting.

Byer i New Zealand
Spirit flame

The scout & guide SPIRIT FLAME er en internationalt spejderbegivenhed for at markere 100 året for spejderbevægelsens start.

1.-9. august 1907 afholdt Robert Baden-Powell verdens første spejderlejr på Brownsea Island i England.

22.februar 2007 (Thinking Day) bliver der tændt en fakkel på Baden-Powells grav i Kenya som af spejdere vi blive gået, løbet, cyklet, redet og sejlet til Brownsea Island hvor den efter planen skal ankomme 31. juli 2007.

International Scout & Guide Fellowship, Sct. Georgs Gilderne på internationalt plan er arrangør.

Eksterne henvisninger 
 www.spirit-flame.com 

Spejder
Dart River

Dart River er en flod i Otago regionen på Sydøen i New Zealand. Floden snor sig fra sit udspring i The Southern Alps gennem kuperede skovområder og gennem Mount Aspiring National Park 60 kilometer sydpå, hvor den ender i søen Lake Wakatipu ved den lille by Glenorchy.

Floden bliver blandt andet brugt til forlystelsen Jetboating, som specielt er populært i området omkring Queenstown.

Ved floden omkring 20 km nord for byen Glenorchy ligger et område kaldet Paradise, der er blev brugt som kulisse i flere store spillefilm, bl.a. Peter Jacksons Ringenes Herre trilogi, Prins Caspian og Wolverine.

Floder i New Zealand
Engerdal

Engerdal er en kommune i Innlandet fylke i Norge.
Den grænser til Trysil i syd, i vest til Rendalen og i nord til Tolga, Os og Røros. I øst har kommunen lang grænse til Sverige. Engerdal er Syd-Norges tredje største kommune i udstrækning – efter Rendalen og Vinje.

Den største del af søen Femunden og omkring halvdelen af Femundsmarka nationalpark ligger i Engerdal. Gutulia nationalpark ligger i sin helhed i Engerdal.

Befolkningen bor spredt, den største by er Drevsjø.

Erhvervslivet er præget af primærnæringer: jordbrug, skovbrug og ferskvandsfiskeri.

Eksterne henvisninger 

 Kultur i Engerdal på kort  fra Kulturnett.no

Kommuner i Innlandet
Kommuner i Hedmark
Charlotte (navn)

Charlotte er et pigenavn, der stammer fra fransk og er afledt af drengenavnene Charles og Carl. Det findes også i varianter som Charlott og Charlotta.
Det kan dog også spores tilbage til det italienske Carlotta, som betyder "den frie".

Omkring 24.000 danskere bærer et af disse navne ifølge Danmarks Statistik.

Navnet Charlotte har i Danmark ikke nogen navnedag.

Kendte personer med navnet

Konglige 
Charlotte Amalie af Hessen-Kassel, dansk dronning.
Charlotte Frederikke af Mecklenburg-Schwerin, dansk kronprinsesse.
Prinsesse Charlotte af Cambridge, britisk prinsesse
Charlotte af Mecklenburg-Strelitz, britisk dronningekonsort.

Politikere 
Charlotte Ammundsen, dansk politiker og borgmester.
Charlotte Antonsen, dansk folketingsmedlem.
Charlotte Dyremose, dansk folketingspolitiker.
Charlotte Fischer, dansk folketingsmedlem.

Skuespillere, filmfolk og sangere
Charlotte Sachs Bostrup, dansk skuespiller og filminstruktør.
Charlotte Ernst, dansk skuespiller.
Charlotte Fich, dansk skuespiller.
Charlotte Guldberg, dansk skuespiller og sanger.
Sannie Charlotte Carlson, dansk sanger (kendt som Whigfield).
Luise Charlotte Helmuth, dansk barneskuespiller (kendt som Pusle Helmuth).
Charlotte Munck, dansk skuespiller.
Charlotte Sieling, dansk skuespiller og tv-instruktør.
Charlotte Wiehe, dansk skuespiller.

Andre 
Charlotte Brontë, engelsk forfatter.
Charlotte Corday, fransk kvinde, der myrdede Marat.
Charlotte Munck, dansk sygeplejerske.
Charlotte Strandgaard, dansk forfatter.
Charlotte Hagen Striib, dansk journalist.

Navnet anvendt i fiktion 
Charlot og Charlotte er titlen på en tv-serie fra 1996 af Ole Bornedal.
 Charlotte Lewis – fiktiv person i tv-serien Lost.
 Charlotte Ritter er en af hovedpersonerne i den tyske tv-serie Babylon Berlin.

Referencer 

Pigenavne
Glenorchy (New Zealand)

Glenorchy er en lille by i Otago regionen på Sydøen i New Zealand. Den ligger ved udløbet af Dart River, ved den nordlige bred af Lake Wakatipu, 47 kilometer nordvest for Queenstown. 

Køreturen fra Queenstown til Glenorchy byder på mange billedskønne scenerier. Der er ca. 300 indbyggere i byen, som blandt andet er udgangspunkt for The Routeburn Track, der er en flerdages vandring gennem skovene. 

Byens mange flotte scenerier er sikkert årsagen til at flere store film, er blevet optaget i området. Blandt andet er dele af Ringenes Herre Trilogien optaget her samt dele af actionfilmen Vertikal Limit.

Eksterne henvisninger

Byer i New Zealand
Klitmøller Kirke

Klitmøller Kirke er en kirke i Klitmøller Sogn i Thisted Kommune. Kirken blev indviet 3. maj 1872 og er opført i røde mursten. Siden er kirken blevet restaureret i 1949, 1966/67 og indvendigt i 2000/01.

Sydvest for kirken findes en klokkestabel af svært tømmer samt en mindesten over 12 lokale fiskere, der krigsforliste i 1944. Derudover finder man på kirkegården et monument over Barken Sleipners 14 mand store besætning, samt et monument over 4 lokale fiskere der druknede en uverjsnat i 1892.

Alterbilledet er malet af dronning Louise, kong Christian 9.s hustru, efter kongeparets besøg i 1882. Det forestiller Peters Vandring På Søen. Alterstagerne er af messing og stammer fra Thisted Kirke, hvor de i 1589 blev skænket af Anders Nielsen og Maren Gris. Dåbsfadet stammer ligeldes fra Thisted Kirke, og er fra 1650 og forestiller syndefaldet.

Eksterne kilder og henvisninger 
 Klitmøller Kirke hos KortTilKirken.dk

Kirker i Thisted Kommune
Kirker i Aalborg Stift
Kirker i Thisted Amt
Klitmøller
4. Maj Kollegierne

4. Maj Kollegierne er en sammenslutning af ni kollegier bygget delvist med midler fra Frihedsfonden som et levende mindesmærke for frihedskampen under besættelsen 1940-45. Det var kontorchef Frederik Rothe, der foreslog opførelsen af 4. Maj Kollegierne.

De ni 4. Maj-kollegier er: 
 4. Maj Kollegiet i Aabenraa
 4. Maj Kollegiet i Aalborg
 4. Maj Kollegiet i Esbjerg
 4. Maj Kollegiet på Frederiksberg
 4. Maj Kollegiet i Horsens
 4. Maj Kollegiet i Marstal
 4. Maj Kollegiet i Odense
 4. Maj Kollegiet i Tønder
 4. Maj Kollegiet i Aarhus

4. Maj Kollegiet på Frederiksberg deler bygning og have med Hassagers Collegium.

Litteratur 
 Hakon Stephensen: Et krigsmonument: Ni 4. maj kollegier, København 1979.

Eksterne henvisninger 
Sammenslutningens officielle hjemmeside med links til de enkelte kollegier 

Kollegier i Danmark
Danmark under 2. verdenskrig
Mourvèdre

Mourvèdre (også kendt som Monastrell eller Mataró) er en blå druesort, der bruges til vinfremstilling. Den bruges i blandinger, hvor den giver farve og alkohol. I Frankrig bruges Mourvèdre bl.a. i og omkring Rhône. Den bliver brugt til fremstilling af Châteauneuf du Pape, hvor Grenache og Syrah har hovedvægten af druesammensætningen.

Mourvèdre bruges også som blandingsdrue bl.a. i Australien, hvor den også kendes under navnet Mataró. I Spanien, hvorfra druen formentlig stammer, kendes den som Monastrell.

Kildeangivelser 

Druesorter
Horror punk

Horror Punk er en undergenre af punk hvor lyrikken er skrevet som gamle horror film.

Punk
Championship Manager

Championship Manager (CM) er et fodboldmanagerspil til PC eller konsol udgivet siden 1992, hvori man simulerer at være træner for et givent fodboldhold.

Championship Manager blev som serie udviklet og udgivet af Eidos og Sports Interactive frem til 2004, men grundet de to firmaers uoverensstemmelser gik de to hver til sit. I dag laver Eidos stadig Championship Manager, mens Sports Interactive laver et lignende spil ved navn Football Manager.

I Championship Manager har man, som træner, både kontrol over holdopstilling, træning, spillerkøb og kontraktforhandlinger. Desuden styrer man udskiftninger og taktikændringer i løbet af kampene. Spillet varighed er ikke defineret ved en rum tid, men foregår over så lang tid som man selv har lyst til at spille. I løbet af den tid man spiller, stopper tidligere spillere og nye træder til.

Computerspil fra 1992
Amiga-spil
Atari-spil
DOS-spil

hu:Championship Manager
Brantford

Brantford er en by med  indbyggere i Brant County i provinsen Ontario i Canada. Byen blev grundlagt i 1784, hvor kaptajn Joseph Brant og Six Nations-indianerne forlod New York for at kolonisere Canada. Som belønning for deres loyalitet mod kronen fik de et stort stykke land ved Grand River, hvor Brantford ligger i dag.

Kendte personer fra Brantford 
 Phil Hartman – skuespiller, der lægger stemme til Lionel Hutz og Troy McClure i tv-serien The Simpsons.
 Wayne Gretzky – ifølge mange verdens bedste ishockeyspiller nogensinde.
 Alexander Graham Bell – opfinderen af telefonen, bosatte sig her som 23-årig.

Referencer

Eksterne henvisninger 

Byer i Ontario
Løbjerg

Løbjerg er en bakke i kanten af landsbyen Kajerød i Birkerød Sogn. Gården ved foden af bakken hed Løbjerggård, og blev revet ned i 1964, efter at jorden var solgt fra.

Det fortælles, at Løbjerg og Høbjerg var beboet af to gamle troldgubber, som undertiden besøgte hinanden.

Den moderne vej Løbjerg ligger på Løbjerggårds jorder, men på Kajerød Bakke, som er lidt højere end bakken Løbjerg.

Bakker i Danmark
Rudersdal Kommunes geografi
Høbjerg (Birkerød Sogn)

Høbjerg er en 68 meter høj bakke i Birkerød. På bakken ligger Birkerød Vandforsynings vandtårn. Høbjergstien går over bakken, og danner ned mod Ravnsnæsvej en trappe, som i folkemunde har navnet "Tusindtrapperne".

Det fortælles, at der boede en gubbe i Høbjerg og en anden i Løbjerg, og at de undertiden tog på besøg hos hinanden.

Eksterne henvisninger 
 Artikel i Information: Hvad skjuler sig på Høbjerg? Besøgt den 02.01.2009

Bakker i Danmark
Rudersdal Kommunes geografi
Nørrebrogade (flertydig)

Nørrebrogade har flere betydninger:
 Nørrebrogade – en gade i København
 Nørrebrogade (Esbjerg) – en gade i Esbjerg
 Nørrebrogade (Fredericia) – en gade i Fredericia
 Nørrebrogade (Hedensted) – en gade i Hedensted
 Nørrebrogade (Holstebro) – en gade i Holstebro
 Nørrebrogade (Horsens) – en gade i Horsens
 Nørrebrogade (Maribo) – en gade i Maribo
 Nørrebrogade (Randers) – en gade i Randers
 Nørrebrogade (Vejle) – en gade i Vejle
 Nørrebrogade (Aarhus) – en gade i Aarhus
Lundgaard

Lundgaard er en Afbyggergård fra Vitskøl Kloster og er oprettet i første Fjerdedel af det 18de Aarh. af Anders M. Kjærulf og hovedbygningen er opført i 1914 med en have på 2 hektar. Gården ligger i Overlade Sogn Aars Herred, Ålborg Amt, Løgstør Kommune.

Lundgaard Gods er på 380 hektar med Søgaard

Ejere af Lundgaard 

 (1722-1728) Anders Mortensen Kjærulf
 (1728-1730) Søren Andersen Kjærulf
 (1730-1732) Johanne M. Benzon gift Kjærulf
 (1732-1737) Peder Thøgersen de Lasson
 (1737-1756) Mathias Rosenkrantz de Lasson
 (1756-1808) Peder Rosenkrantz de Lasson
 (1808-1809) Boet efter Peder Rosenkrantz de Lasson
 (1809-1828) Johan Caspar de Mylius
 (1828-1859) Den Danske Stat
 (1859-1876) P. A. Bie
 (1876-1888) Enke Fru E. M. Grandjean gift Bie
 (1888-1902) Christian Bie
 (1902-1913) Enke Fru H. Vilstrup gift Bie
 (1913-1939) Ejnar S. Bie
 (1939-1959) Jens Bach Laursen
 (1959-1990) Aksel Bach Laursen
 (1990-1998) Aksel Bach Laursen / Per Bach Laursen
 (1998-) Per Bach Laursen

Kilder 
 J. P. Trap: Danmark 5.udgave, Kraks Landbrug
 / Lundgaard

Herregårde i Vesthimmerlands Kommune
Herregårde i Aalborg Amt
Funder Å

Funder Å har sit udspring ved Moselund/Engesvang omkring vandskellet ved  Bølling Sø, hvor også Karup Å har sit udspring. Den løber ned til Hørbylunde, hvor den får tilført en del vand fra bakkerne. Den fortsætter gennem dalen ned til Funder Station og snor sig videre ud over Funderholme og løber ud i vestenden af Ørnsø ved Lysbro i Silkeborg. Vandet fortsætter gennem Lyså til Silkeborg Langsø, hvor det løber sammen med Gudenå. Åen er kendt for sine mange dambrug og for at have et godt ørredfiskeri, og nogle af dambrugene er nu lavet om til fiskesøer.

Det nederste stykke af åen er en del af en 13 hektar stor naturfredning ved Ørnsø, fredet i 1980 , mens det øverste stykke, nord for Moselundvej er en del af Bøllingsøfredningen fra 2003.

KIlder og henvininger

 Kort  på miljoegis.mim.dk
Vandløb i Ikast-Brande Kommune
Vandløb i Silkeborg Kommune
Gudenå
Ørndrup

Ørndrup er en gammel hovedgård, som nævnes første gang i 1345. Gården ligger i Vester Hornum Sogn, Aars Herred, Ålborg Amt, Farsø Kommune. Hovedbygningen er opført i 1894

Ørndrup Gods er på 208 hektar med Ørndrup Vestergård

Ejere af Ørndrup 

 (1345-1360) Peder Lauridsen Panter
 (1360-1385) Gunde Jacobsen
 (1385-1408) Peder Nielsen
 (1408-1508) Kronen
 (1508-1536) Niels Clemmentsen (lensmand)
 (1535-1558) Christoffer Kruse (lensmand)
 (1558) Kronen
 (1558-1577) Jakob Christensen Harbou
 (1577-1610) Kronen
 (1610-1624) Mikkel Nielsen Tornekrans
 (1624-1650) Anders Friis
 (1650-1653) Slægten Harbou
 (1653-1656) Slægten Worm
 (1656-1659) Slægten Kaas
 (1659-1662) Slægten Krage
 (1662-1667) Dorte Daa
 (1667-1672) Christen Jacobsen / Jacob Lambertsen
 (1672-1679) Peder Jensen
 (1679-1695) Niels Hofmand
 (1695-1710) Christian Jensen Berregaard
 (1710-1713) Enke Fru Berregaard gift Kampmann
 (1713-1743) Hak Henriksen Kampmann
 (1743-1753) Jens Christiansen Berregaard
 (1753-1763) Jens Kjær
 (1763-1765) Vibeke Marie Cathrine Hagedorn gift (1) Kjær (2) Tomsgaard
 (1765-1771) Christian Tomsgaard
 (1771-1777) Mads Speitzer
 (1777-1783) Søren Thomsen Nysum
 (1783-1789) Frederik Rubeck Christian Bülow
 (1789-1797) Christian C. von Lüttichau 
 (1797-1798) Slægten von Lüttichau
 (1798-1846) Jens Christensen
 (1846-1872) Mikkel Kjeldsen
 (1872-1876) Th. Weinschenck
 (1876-1880) Per Kjeldsen
 (1880-1905) A. H. Schjerup
 (1905-1916) J. H. Spliid
 (1916-1917) Konsortium
 (1917-1918) P. E. Hvolbøll
 (1918-1920) A. Dreyer
 (1920-1924) P. E. Hvolbøll
 (1924-1927) Christian Nielsen
 (1927-1928) Christensen / Jensen
 (1928-1967) J. J. Boesen
 (1967-1997) Kjeld Monk Rasmussen
 (1997-) Kjeld Monk Rasmussen / Jesper Monk Rasmussen

Kilder 
 J. P. Trap: Danmark 5.udgave. Kraks Landbrug

Herregårde i Vesthimmerlands Kommune
Herregårde i Aalborg Amt
Santiago Cañizares

José Santiago Cañizares Ruiz (født 18. december 1969 i Madrid) er en tidligere spansk fodboldspiller, der var målmand hos Real Madrid og Valencia.

Klubkarriere 
Cañizares startede sin klubkarriere i Real Madrid B i 1988. Derefter var han udlejet til klubber som Mérida UD og Celta Vigo inden han senere i 1994 vendte tilbage til Real Madrid for at spille på førsteholdet. Men da han ikke var i stand til at tilkæmpe sig en plads i startopstillingen, flyttede han til Valencia i 1998 for at erstatte den pensionerede Andoni Zubizarreta. Han hjalp klubben til Champions League-finalen i 2000 og 2001, der dog begge blev tabt. Desuden hjalp han klubben til det spanske mesterskab La Liga i 2002 og 2004. Han stoppede sin karriere i 2008.

Landsholdskarierre 
Cañizares blev noteret for 46 kampe for det spanske landshold, som han debuterede for i 1993 i en VM-kvalifikationskamp mod Danmark i Sevilla. Han har repræsenteret sit land ved sammenlagt seks EM- og VM-slutrunder, men har primært deltaget som reserve for forskellige førstemålmænd, for eksempel Andoni Zubizarreta og Iker Casillas.

Han var også reserve uden at få spilletid for Spaniens U/23-fodboldlandshold ved OL 1992 i Barcelona. Spanien vandt guld ved denne turnering.

Titler 
Real Madrid
 La Liga 1994-95, 1996-97 
 UEFA Champions League 1997-1998 

Valencia
 La Liga 2001-02, 2003-04 
 Copa del Rey 1998-1999 
 Supercopa de España 1999 
 UEFA Cup 2003-2004 
 UEFA Super Cup 2004

Referencer

Eksterne henvisninger 

Fodboldspillere fra Spanien
Fodboldspillere fra Real Madrid CF
Fodboldspillere fra Valencia CF
Fodboldspillere fra Celta de Vigo
Deltagere for Spanien ved sommer-OL 1992
Olympiske mestre fra Spanien
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Ice Queen

Ice Queen (DSFA Single) er den anden single fra det hollandske band Within Temptation

Singlen blev tillige udgivet i en "GUN"-version.

Sange 
1.Ice Queen (Radio Version) – 3:51 
2.Mother Earth (Leidse Kade Live) – 6:20 
3.Caged (Leidse Kade Live) – 5:54 
4.Ice Queen (Leidse Kade Live) – 5:10 
5.Ice Queen (Demo Version August 2000) – 4:32 
6.Caged (Demo Version August 2000) – 4:31

GUN-version:

Sange-Gnu 
 Ice Queen (Single Edit) – 3:48
 World of Make Believe – 4:47
 Ice Queen (Acoustic @ MXL) – 3:51 
 Ice Queen (Live @ Leidse Kade) – 5:44
 Mother Earth (Orchestra Version) – 3:29
 Mother Earth (Live @ Leidse Kade) – 5:44

Within Temptation-singler
Singler fra 2001
Discovery (Daft Punk-album)

Discovery er anden udgivelse af den franske duo Daft Punk og er fra 2001. Musikvideoerne til dette album blev udført i animestil og repræsenterede en fortsat historie. Sidenhen er en hel film udgivet under titlen Interstella 5555: The 5tory of the 5ecret 5tar 5ystem, hvor Discovery udgør soundtracket til filmen som i øvrigt er helt uden dialog.

Indhold
 "One More Time" – 5:20
 "Aerodynamic" – 3:27
 "Digital Love" – 4:58
 "Harder, Better, Faster, Stronger" – 3:45
 "Crescendolls" – 3:31
 "Nightvision" – 1:44
 "Superheroes" – 3:57
 "High Life" – 3:22
 "Something About Us" – 3:51
 "Voyager" – 3:47
 "Veridis Quo" – 5:44
 "Short Circuit" – 3:26
 "Face to Face" – 3:58
 "Too Long" – 10:00

 One More Time,  Aerodynamic, Digital Love og  Harder, Better, Faster, Stronger er udgivet som singler.

Eksterne henvisninger 

Album fra 2001
Daft Punk
Urmager

En urmager er en håndværker, der bygger, vedligeholder, reparerer og sælger ure. Normalt er der tale om armbåndsure og ure i hjemmet, men ure placeret på offentlige steder (rådhuse, kirker etc.) kan også have brug for vedligeholdelse eller reparation, hvilket urmagere tager sig af.

Uddannelse 
Uddannelsen til urmager finder i Danmark sted på EUC Ringsted (teknisk skole) og tager fire år, heraf 80 uger på skolen. Det første halve år er et grundforløb, mens de øvrige 3½ år koncentrerer sig om faget. Undervisningen foregår som en vekslen mellem praktik og skoleforløb. Adgangskravet er 9 års almen undervisning.

Blandt de egenskaber, en god urmager skal have, er et godt syn og rolige hænder, da mange ure er meget små og indstillingen kræver mikrometerpræcist arbejde. Blandt fagelementerne i uddannelsen kan nævnes:
 Arbejde med metal, herunder fabrikation af dele og værktøj
 Teknisk tegning
 Reparation af ure
 Elektronik
 Salg
 Dekoration
 Regnskab
Som færdiguddannet kan man videreuddanne sig til it- og elektronikteknolog.

Eksterne henvisninger 

 Bekendtgørelsen for urmageruddannelsen

 
Stillingsbetegnelser
Håndværk
Malmfyr

Malmfyr er en norsk betegnelse på fyrretræer, som har haft en langsom og tæt vækst, og derfor har en stor andel kerneved (malmved). Disse fyrretræer findes først og fremmest i højereliggende områder. Malmfyr er naturligt imprægneret og derfor meget holdbar, selv på steder, der er hårdt udsat for vejr og vind. Sådant træværk har været benyttet til byggemateriale i Norge fra gammel tid, blandt andet til konstruktion af stavkirker, men er fortsat meget benyttet i Norge.

Byggematerialer
Fyr
World Boxing Association

WBA (World Boxing Association) er den ældste af de store bokseorganisationer, der udnævner professionelle verdensmestre i boksning. 

Forbundet blev grundlagt i 1921 som National Boxing Association af de professionelle boksekommissioner i 13 amerikanske delstater som modvægt mod den indflydelsesrige New York State Athletic Commission (NYSAC). Begge organisationer arangerede VM-kampe. Den 23. august 1962 skiftede NBA navn til det nuværende. Organisationens hovedkontor er i dag i Panama. 

En lang række organisationer udnævner "verdensmeste" inden for professionel boksning. Den uafhængige og anerkendte interesseorganisation International Boxing Hall of Fame (IBHOF) anerkender dog kun verdensmestee, der er i regi af de fire store forbund: WBA, WBC, IBF og WBO.

Referencer

Eksterne henvisninger
WBAs hjemmeside

Bokseforbund
Mølgaard

Mølgaard er en gammel hovedgård, som nævnes i sidste halvdel af det sekstende århundrede og ejedes af Jacob Seefeld til Visborggaard. Gården ligger i Havbro Sogn, Aars Herred, Ålborg Amt, Aars Kommune.

Mølgaard Gods er på 172 hektar med Gøttrupgård
Mølgård drives som landbrug og der er ikke offentlig adgang til hovedbygning eller anlæg.

Ejere af Mølgaard 
 (1406-1420) Erik Iversen Lykke
 (1420-1575) Forskellige Ejere
 (1575-1581) Jacob Seefeld
 (1581-1601) Laurits Munk
 (1601-1618) Karen Sørensdatter gift Munk
 (1618-1630) Niels Lauritsen Munk / Søren Lauritsen Munk
 (1630-1666) Søren Lauritsen Munk
 (1666-1667) Christen Sørensen Munk
 (1667) Claus Harbou
 (1667-1693) Anders Schiøning
 (1693-1695) Else Jørgensdatter Pors gift (1) Schiøning (2) von Stoltzig
 (1695-1717) Christian Daniel von Stoltzig
 (1717-1735) Anders Mortensen Kjærulf
 (1735) Andrea Kirstine Kjærulf gift Hielmstierne
 (1735-1749) Henrik Hielmstierne
 (1749-1765) Wulff Caspar von Lüttichau
 (1765-1775) Lucia Magdalene Ochsen gift von Lüttichau
 (1775-1795) Frederik Rubeck Christian von Bülow
 (1795-1802) Hans Juul Glud
 (1802-1846) Peder Kjeldsen
 (1846-1856) Mikkel Pedersen Kjeldsen / Niels Pedersen Kjeldsen
 (1856-1878) Niels Pedersen Kjeldsen
 (1878-1880) Niels Pedersen Kjeldsens dødsbo
 (1880-1907) Christian Nielsen Kjeldsen
 (1907) Aalborg Amts Udstykningsforeningen
 (1907-1932) Niels Jensen
 (1932-1952) Enke Fru Sigrid Jensen
 (1952-1978) Troels Jensen
 (1978-) Frans A. Krebs Hansen / Niels Krebs Hansen

Kilder 
 J.P. Trap: Danmark 5.udgave, Kraks Landbrug

Herregårde i Vesthimmerlands Kommune
Herregårde i Aalborg Amt
Rabindranath Tagore

Rabindranath Tagore (født 7. maj 1861, død 7. august 1941) var en indisk forfatter, komponist, filosof, maler og musiker. Han modtog i 1913 Nobelprisen i litteratur som den første person fra Asien. Han stammer fra Kolkata og begyndte allerede som otte-årig at skrive digte. Han udgav sine første større samling af digte i 1877 og begyndte som 16-årig at skrive sine første noveller og dramaer. Senere i livet støttede han den indiske kamp for uafhængighed og blev venner med Mahatma Gandhi.

Derudover er han opført som forfatter til Bangladeshs nationalsang.

Han blev i 1915 adlet af George 5., men afviste ridderskabet i protest mod Jallianwala Bagh-massakren i 1919.

Referencer

Kildehenvisning 

 School of Wisdom: Rabindranath Tagore 

Skønlitterære forfattere fra Indien
Komponister fra Indien
Filosoffer fra Indien
Kunstmalere
Musikere fra Indien
Digtere fra Indien
Personer fra Kolkata
Nobelprismodtagere fra Indien